Hubungan Malaysia–Republik Czech

Hubungan Malaysia-Republik Czech merupakan diplomasi hubungan dua hala antara Malaysia dan Republik Czech. Republik Czech mempunyai kedutaan di Kuala Lumpur, dan Malaysia juga mempunyai kedutaan di Prague.

Sejarah 
Berikutan penubuhan hubungan dengan Kesatuan Soviet pada tahun 1968, Malaysia turut mengembangkan hubungannya dengan Republik Czech dan beberapa negara Eropah timur yang lain. Pada tahun 2000, Timbalan Perdana Menteri Czech telah melakukan lawatan ke Malaysia, dan pada tahun 2006, Timbalan Menteri Luar dan Presiden Senat Parlimen Czech telah melakukan lawatan rasmi ke Malaysia. Di pihak Malaysia, ketua kakitangan angkatan tentera telah mengadakan lawatan kerja ke Republik Czech pada tahun yang sama. Pada tahun 2012, Presiden Czech, Václav Klaus pula melakukan lawatan ke Malaysia.

Hubungan ekonomi 
Hubungan kedua-dua negara telah dibangunkan dengan jayanya terutamanya dalam perdagangan melalui eksport Czech ke Malaysia bagi produk kejuruteraan, peralatan mesin, dan motor elektrik. Sementera Malaysia pula merupakan pengeksport utama jentera, getah, koko dan peralatan elektrik yang lain ke Republik Czech. Pada tahun 2000, perdagangan antara kedua-dua negara adalah lebih dari CZK 7.7 bilion dan firma Czech sedang giat mencari peluang untuk pelaburan dan perusahaan bersama di Malaysia. Beberapa ahli perniagaan Malaysia turut datang ke Prague untuk membina hubungan dengan syarikat Czech terutama projek-projek Koridor Tenaga Diperbaharui Sarawak (SCORE).

Hubungan pendidikan 
Pada tahun 2000, Kerajaan Republik Czech telah mula menawarkan satu biasasiwa pascasiswazah kepada rakyat Malaysia pada setiap tahun, dan pada September 2006, kumpulan pertama yang terdiri daripada 70 orang pelajar Malaysia telah memulakan pelajaran dalam bidang perubatan di sana. Berikutan kejayaan tersebut, jumlah pelajar Malaysia di Republik Czech bertambah ke 200 orang pada tahun 2008.

Misi diplomasi

Republik Czech mempunyai sebuah kedutaan di Kuala Lumpur
Malaysia mempunyai sebuah kedutaan di Prague

Rujukan

Pautan luar 
 Czech-Malaysian Relations at 40: Forging Stronger Ties in the Era of EU ASEAN Regionalism
Shoiw-Mei Tseng. Trade Flows between Czech Republic and East Asia (PFD full text). January 2013.

Malaysia
Czech